วันนี้ผ่านมาที่บางปู เห็นตรงนี้มี Review กันมากมาย เลยแวะมาลองซะหน่อย มาถึงหน้าร้านบ่ายโมง ร้านพึ่งเริ่มเปิด คนขายกำลังเตรียมของ ด้วยความพึ่งมาครั้งแรก ก็งงๆ เดินเข้าไปนั่งในร้านหัวมุมที่ติดถนนสองด้าน พึ่งมาทราบภายหลังตอนเดินออกว่าตรงนั้นมีร้านตั้งอยู่ติดกันถึง 3 ร้าน โดยร้านริมเขื่อนอยู่ตรงกลาง แต่ถึงนั่งร้านริมหัวมุมถนนก็ไม่ใช่ปัญหา เพราะสุดท้าย เร็ว อร่อย ถูก ok เลย เนื่องด้วยมาเร็วเหมือนพึ่งเปิดร้าน เข้าใจว่าเปิดบ่ายโมงหรือเปล่าไม่แน่ใจ มีลูกค้านั่งเพียง 3 โต๊ะ ด้วยความอยากกินอาหารทะเลเต็มกำลัง แต่ด้วยความที่ไปแค่ 2 คน ไม่กล้าสั่งเยอะกลัวทานไม่หมด เริ่มด้วยปลากระพง 3 รส ข้าวผัดปูจานกลาง ปลาหมึกไข่นึ่งมะนาว สั่งเสร็จก็นั่งคุยกันว่าเดี๋ยวเอาอะไรเพิ่มดี พอปลากระพงมาเท่านั้นแหละ โอ้ว ตัวเบ้อเริ่มเลย เบรคเลย ไม่กล้าสั่งเพิ่มเลย ปลาสด ทอดได้กรอบนอกนุ่มใน รสอร่อย ตามด้วยข้าวผัดปูจานกลาง ทานได้ 2 คนแบบอิ่มๆคนละจานครึ่ง รสชาดดี สุดท้ายตามมาด้วยหมึกไข่นึ่งมะนาว รสชาดจัดจ้านเปรี้ยวอร่อยลงตัว เผอิญชอบรสจัดอยู่แล้ว โดนเลย ทานกับข้าวผัดปูยิ่งอร่อย พออิ่มแล้วคิดถึงแม่เลยซื้อปูม้าผัดผงกะหรี่ใส่ถุงกลับบ้านมาฝาก ได้ของครบก็เช็คบิล 580 บาท อร่อย อิ่ม คุ้มมาก ต้องลองครับ